title: 2011/888/EU: Neuvoston päätös, annettu 13 päivänä joulukuuta 2011 , sormenjälkitietoja koskevan automaattisen tietojenvaihdon aloittamisesta Liettuan kanssa

text:
               28.12.2011

               FI

               Euroopan unionin virallinen lehti

               L 344/38

         NEUVOSTON PÄÄTÖS,
   annettu 13 päivänä joulukuuta 2011,
   sormenjälkitietoja koskevan automaattisen tietojenvaihdon aloittamisesta Liettuan kanssa
   (2011/888/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) ja erityisesti sen 20 artiklan sekä sen liitteessä olevan 4 luvun
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan ja neuvoston on päätettävä yksimielisesti, ovatko jäsenvaltiot panneet täytäntöön kyseisen päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1. kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (5)

               Liettua on vastannut tietosuojaa koskevaan kyselyyn ja sormenjälkitietojen vaihtoa koskevaan kyselyyn.

               (6)

               Liettua on toteuttanut Itävallan kanssa onnistuneen testausajon.

               (7)

               Liettuaan on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (8)

               Neuvostolle on esitetty arviointiraportti, jossa on yhteenveto sormenjälkitietojen vaihtoa koskeneiden kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Liettua on sormenjälkitietojen automaattisen haun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 9 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä joulukuuta 2011.

            Neuvoston puolesta

            Puheenjohtaja

         M. CICHOCKI

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: Neuvoston päätös (EU) 2015/1211, annettu 20 päivänä heinäkuuta 2015, Maailman kauppajärjestön yleisneuvostossa Euroopan unionin puolesta esitettävästä kannasta Kazakstanin tasavallan liittymiseen Maailman kauppajärjestöön

text:
               24.7.2015

               FI

               Euroopan unionin virallinen lehti

               L 196/16

         NEUVOSTON PÄÄTÖS (EU) 2015/1211,
   annettu 20 päivänä heinäkuuta 2015,
   Maailman kauppajärjestön yleisneuvostossa Euroopan unionin puolesta esitettävästä kannasta Kazakstanin tasavallan liittymiseen Maailman kauppajärjestöön
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Kazakstanin tasavallan hallitus esitti 29 päivänä tammikuuta 1996 Maailman kauppajärjestön perustamisesta tehtyyn Marrakeshin sopimukseen, jäljempänä ’Marrakeshin sopimus’, liittymistä koskevan hakemuksen mainitun sopimuksen XII artiklan mukaisesti.

               (2)

               Helmikuun 6 päivänä 1996 perustettiin Kazakstanin tasavallan liittymistä käsittelevä työryhmä, jotta voitaisiin sopia liittymisehdoista, jotka sekä Kazakstanin tasavalta että kaikki Maailman kauppajärjestön, jäljempänä ’WTO’, jäsenet voisivat hyväksyä.

               (3)

               Komissio on neuvotellut unionin puolesta kattavan kokonaisuuden Kazakstanin tasavallan tekemiä markkinoiden avaamiseen liittyviä sitoumuksia, jotka ovat tulleja, vientitulleja ja palvelukauppaa koskevien unionin vaatimusten mukaisia.

               (4)

               Mainitut sitoumukset on nyt sisällytetty Kazakstanin tasavallan liittymisestä WTO:hon tehtyyn pöytäkirjaan, jäljempänä ’liittymispöytäkirja’.

               (5)

               Liittymisellä WTO:hon odotetaan olevan myönteinen ja kestävä vaikutus Kazakstanin tasavallan talousuudistukseen ja kestävään kehitykseen.

               (6)

               Liittymispöytäkirja olisi tämän vuoksi hyväksyttävä.

               (7)

               Marrakeshin sopimuksen XII artiklassa määrätään, että liittymisehdoista sovitaan liittyvän valtion ja WTO:n kesken ja että WTO:n ministerikokous hyväksyy liittymisehdot WTO:n puolesta. Mainitun sopimuksen IV artiklan 2 kohdassa määrätään, että ministerikokouksen istuntojen välisenä aikana WTO:n yleisneuvosto huolehtii sen tehtävistä.

               (8)

               On aiheellista määrittää WTO:n yleisneuvostossa unionin puolesta esitettävä kanta Kazakstanin tasavallan liittymiseen WTO:hon,

         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa Euroopan unionin puolesta esitettävä kanta Kazakstanin tasavallan liittymiseen Maailman kauppajärjestöön on, että tämä liittyminen hyväksytään.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä heinäkuuta 2015.

            Neuvoston puolesta

            Puheenjohtaja

         F. MOGHERINI